OzLabs/hebrew-wiki-articles huggingface dataset:
אליפות אירופה בכדורסל נשים 1991

[https://www.anatdraigor.com/1991 אליפות אירופה בכדורסל נשים 1991], הייתה האליפות האזורית ה-23 שאורגנה על ידי פיב"א אירופה. האליפות נערכה בישראל בין 12 ביוני ל-17 ביוני 1991. המשחקים התקיימו באולם יד אליהו בתל אביב.

ברית המועצות ניצחה באליפות בפעם ה-21 בתולדותיה ובפעם ה-17 ברציפות. באליפות זו נבחרת ברית המועצות לראשונה מאז 1958 הפסידה במשחק. בעקבות פירוק ברית המועצות זו הייתה ההופעה האחרונה של הנבחרת. במהלך השתתפותה באליפות אירופה היא זכתה ב-21 מדליות זהב ב-22 תחרויות והפסידה ב-2 משחקים בלבד.

==מתכונת האליפות==
בתחרות השתתפו 8 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|-
! מיקום
! נבחרת
|- bgcolor=gold
| 1|| ברית המועצות 
|- bgcolor=silver
| 2|| יוגוסלביה 
|- bgcolor=cc9966
| 3|| הונגריה 
|-
| 4|| בולגריה 
|-
| 5|| צ'כוסלובקיה 
|-
| 6|| פולין 
|-
| 7|| איטליה 
|-
| 8||
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ב'. המשחקים נערכו בהשתתפות 6 קבוצות. הנבחרת זכתה במקום השני בבית ולראשונה מאז 1950 [https://www.anatdraigor.com/israel-n-team-1950 (1)] העפילה למשחקי האליפות.

במשחקים שנערכו בתל אביב, במשחקה הראשון הנבחרת ניצחה את צ'כוסלובקיה 91:90. לאחר מכך היא הפסידה לבולגריה והונגריה. כתוצאה מכך היא סיימה את הבית במקום ה-3. בהמשך היא הפסידה לפולין ולאיטליה. כתוצאה מכך היא סיימה את הופעתה במקום השמיני.

כדורסלניות הנבחרת:
* ענת דרייגור (קפטן) - 98 נקודות
* אורלי גרוסמן - 31 נקודות
* [https://www.anatdraigor.com/40-hof-wbi אורלי קסטן] - 8 נקודות
* [https://www.anatdraigor.com/48-hof-wbi איריס דינרמן] - 43 נקודות
* אלומה גורן - 64 נקודות
* טל חדד
* [https://www.anatdraigor.com/41-hof-wbi טלי קליין בלפונטה]
* לימור מזרחי - 47 נקודות
* פנינה בראילובסקי - 12 נקודות
* ר [https://www.anatdraigor.com/43-hof-wbi ונית בסון-דיאמנט]
* [https://www.anatdraigor.com/36-hof-wbi רחל גזסטר] - 30 נקודות
* שרית ארבל

מאמנים: אפי בירנבוים, אריק שיבק

מנהלת נבחרת: [https://www.anatdraigor.com/6-hof-wbi נאוה פלס]

פיזיותרפיסטית: ורדה שגיב

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_1991.html יורובאסקט 1991], באתר פיב"א אירופה
* [https://web.archive.org/web/20180518200015/https://www.anatdraigor.com/1991 אליפות אירופה 1991 בעיתונות]
* [http://archive.fiba.com/pages/eng/fa/event/p/sID/2292/_/1991_European_Championship_for_Women_Final_Round/index.html אליפות אירופה 1991], באתר פיב"א

קטגוריה:אליפויות אירופה בכדורסל נשים
קטגוריה:תחרויות כדורסל ב-1991
קטגוריה:תחרויות כדורסל נשים בישראל
קטגוריה:תל אביב-יפו: תחרויות ספורט
קטגוריה:תחרויות ספורט בין-לאומיות בישראל
קטגוריה:1991 בישראל: כדורסל
אליפות אירופה בכדורסל נשים 1993

אליפות אירופה בכדורסל נשים 1993, הייתה האליפות האזורית ה-24 שאורגנה על ידי פיב"א אירופה. האליפות נערכה באיטליה בין ה-8 ביוני ל-13 ביוני 1993.

מספר נבחרות חזקות של יבשת לא השתתפו באליפות:

* ברית המועצות הפסיקה להתקיים בעקבות פירוק ברית המועצות
* צ'כוסלובקיה הפסיקה להתקיים בעקבות פירוק צ'כוסלובקיה
* יוגוסלביה לא השתתפה בעקבות מלחמות יוגוסלביה והחלטות האומות המאוחדות.

ספרד ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 8 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

==משחקי הגמר==
למשחקי הגמר העפילו נבחרות שמעולם לא הגיעו לשלב כה גבוה בתחרות.

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ספרד
|- bgcolor=silver
| 2|| צרפת 
|- bgcolor=cc9966
| 3|| סלובקיה 
|-
| 4|| איטליה 
|-
| 5|| פולין 
|-
| 6|| בולגריה 
|-
| 7|| רוסיה 
|-
| 8|| הונגריה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בהשתתפות 6 קבוצות. הנבחרת הפסדה בכל המשחקים ולא העפילה.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_1993.html יורובאסקט 1993 באתר פיב"א אירופה]
* [http://archive.fiba.com/pages/eng/fa/event/p/sID/2293/_/1993_European_Championship_for_Women_Final_Round/index.html אליפות אירופה 1993 באתר פיב"א]

קטגוריה:אליפויות אירופה בכדורסל נשים
קטגוריה:איטליה: תחרויות כדורסל נשים
קטגוריה:תחרויות כדורסל ב-1993
רכבת 15:17 לפריז

מימין לשמאל: סדלר, סטון וסקרלטוס, יחד עם גנרל [[פול סלבה בטקס הענקת מדליית החייל לסקרלטוס]]
רכבת 15:17 לפריז (באנגלית: The 15:17 to Paris) הוא סרט קולנוע אמריקאי בבימויו של קלינט איסטווד. הסרט מבוסס על אירועי הפיגוע ברכבת בצרפת באוגוסט 2015. בסרט מגלמים את עצמם שני החיילים האמריקאים וחברם הסטודנט, שהשתלטו על המפגע ומנעו אירוע רב נפגעים.

==עלילה==
הסרט עוקב אחר שלושה חברי ילדות אמריקאים, מהתבגרותם המשותפת בקליפורניה ועד שנקלעו לפיגוע הטרור ברכבת Thalys שהייתה בדרכה מאמסטרדם לפריז. השלושה שהו בחופשה באירופה במהלך אוגוסט 2015, כשטרוריסט אסלאמי החל לתקוף ולירות בנוסעים ברכבת בה נסעו, בשיתוף עם נוסעים אחרים השתלטו השלושה על המחבל תוך סיכון חייהם.

==שחקנים ודמויות==
*ספנסר סטון - בתפקיד עצמו, חייל בחיל האוויר של ארצות הברית
*אנטוני סדלר - בתפקיד עצמו, סטודנט אמריקאי
*אלכס סקרלטוס - בתפקיד עצמו, חייל בצבא ארצות הברית
*ג'נה פישר - היידי סקרלטוס, אמו של אלכס
*ג'ודי גריר - ג'ויס אסקל - אמו של ספנסר סטון
*תומאס לנון - מנהל בית הספר בו למדו השלושה
*ג'ליל וייט
*טוני הייל - מורה לחינוך גופני בבית הספר בו למדו
*ברייס גייזר - אלכס סקרלטוס כילד
* ז'אן גורסו

==הפקה==
התסריט לסרט עובד על ידי דורותי בלייסקל, על בסיס הספר "The 15:17 to Paris: The True Story of a Terrorist, a Train, and Three American Heroes", שכתבו סטון, סדלר וסקרלטוס בעזרתו של הסופר ג'פרי סטרן.

הבמאי קלינט איסטווד החליט ללהק לדמויות הראשיות את גיבורי האירוע האמיתי.

הפצת הסרט החלה בארצות הברית ב-9 בפברואר 2018.

==קישורים חיצוניים==
* 

==הערות שוליים==

קטגוריה:סרטי 2018
קטגוריה:סרטי מתח אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי האחים וורנר
קטגוריה:סרטים אמריקאיים
יחסי הממלכה המאוחדת – טרינידד וטובגו

הנציבות העליונה של טרינידד וטובגו בלונדון
יחסי הממלכה המאוחדת–טרינידד וטובגו הם היחסים הדיפלומטיים הרשמיים שבין הרפובליקה של טרינידד וטובגו לבין הממלכה המאוחדת של בריטניה הגדולה וצפון אירלנד. טרינידד וטובגו מיוצגת בממלכה המאוחדת באמצעות נציבות עליונה שהיא מחזיקה בלונדון. הממלכה המאוחדת מיוצגת בטרינדד וטובגו באמצעות נציבות עליונה שהיא מחזיקה בפורט אוף ספיין. שתי המדינות הן חברות מלאות בחבר העמים הבריטי. מאז עצמאותה של טרינידד וטובגו ב-1962, היחסים בין שתי המדינות ידידותיים וישנם תחומים רבים אשר גם טרינידד וטובגו וגם הממלכה המאוחדת פועלות לשיפור היחסים. יש קשרים תרבותיים וחברתיים בין שני העמים. בטרינידד וטובגו, אנגלית היא אחת השפות הרשמיות, וקריקט הוא ענפי הספורט הפופולריים ביותר. בבריטניה, קרנבל הקריביים שמתרחש כל שנה בטרינידד וטובגו מאוד פופולרי.

== יחסים כלכליים ==
הממלכה המאוחדת היא הספקית השישית בגודלה בקריביים וטרינידד וטובגו היא המייצאת הגדולה ביותר לממלכה מהקריביים.

== הסכמים בילטרליים ==
{| class="wikitable"
|-
!שנה
!ההסכם
!מספר חוק
!הערת שוליים
|-
| 1983
| אמנה למניעת כפל מס
| 1903
|
|}

== נציגויות דיפלומטיות ==
* בממלכה המאוחדת
** לונדון - נציבות עליונה
* בטרינידד וטובגו
** פורט אוף ספיין - נציבות עליונה
** טובגו - קונסוליית כבוד

==קישורים חיצוניים==

== הערות שוליים ==
אליפות אירופה בכדורסל נשים 1995

אליפות אירופה בכדורסל נשים 1995, הייתה האליפות האזורית ה-25 שאורגנה על ידי פיב"א אירופה. האליפות נערכה בצ'כיה בין ה-8 ביוני ל-18 ביוני 1995.

באליפות השתתפו מספר נבחרות שהיו בעבר חלק של נבחרות גדולות:

* ברית המועצות הוצגה על ידי נבחרות רוסיה, ליטא, אוקראינה ומולדובה
* צ'כוסלובקיה הוצגה על ידי צ'כיה וסלובקיה
* יוגוסלביה הוצגה על ידי קרואטיה וסרביה ומונטנגרו

ספרד שניצחה באליפות הקודמת לא העפילה מהמוקדמות.

==מתכונת האליפות==
בתחרות השתתפו 14 נבחרות. הם חולקו ל-2 בתים. ארבע נבחרות מכל בית המשיכו התמודדות על המדליות בשיטת פלייאוף.

==משחקי הגמר==
למשחקי הגמר העפילו 7 נבחרות שהוקמו על בסיס מדינות שהתפרקו.

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| אוקראינה
|- bgcolor=silver
| 2|| איטליה 
|- bgcolor=cc9966
| 3|| רוסיה 
|-
| 4|| סלובקיה 
|-
| 5|| ליטא 
|-
| 6|| מולדובה 
|-
| 7|| צ'כיה 
|-
| 8|| קרואטיה 
|-
| 9|| ספרד 
|-
| 10|| סרביה ומונטנגרו 
|-
| 11|| צרפת 
|-
| 12|| הונגריה 
|-
| 13|| רומניה 
|-
| 14|| גרמניה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בהשתתפות 6 קבוצות. הנבחרת הפסדה בכל המשחקים ולא העפילה.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_1995.html יורובאסקט 1995 באתר פיב"א אירופה]
* [http://archive.fiba.com/pages/eng/fa/event/p/sID/2294/_/1995_European_Championship_for_Women_Final_Round/index.html אליפות אירופה 1995 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-1995
קטגוריה:תחרויות ספורט בצ'כיה
קטגוריה:צ'כיה: ספורט נשים
דוב הקרחון

דוב הקרחון (שם מדעי: Ursus americanus emmonsii), המכונה לפעמים גם הדוב הכחול, הוא תת-מין של הדוב השחור האמריקני עם צבע פרווה כחול-כסף או אפור. הדוב אנדמי אל דרום-מזרח אלסקה. הידע המדעי שקיים על דובים אלה הוא קטן ועדיין לא יודעים את הסיבה לצבע הייחודי של פרוותם. רוב הדובים השחורים האחרים בדרום מזרח אלסקה נמצאים תחת תת-מינים של הדוב השחור של אלסקה (Ursus americanus pugnax). מחלקת החקלאות של ארצות הברית מתארת את הדוב כאחד מכמה תת-מינים של הדוב השחור האמריקני, אם כי אין ראיות התומכות בזה פרט לצבעי הפרווה.

== תכונות ייחודיות ==
התכונה העיקרית שמבדילה את דוב הקרחון משאר הדובים השחורים אחרים היא גוון הפרווה שלו, הנע בין כחול-כסף לאפור. תת-המין דווח על ידי דאל בשנת 1895. ניתן לראות הבדל צבעים בדובים בודדים, כאשר הגב והכתפיים שלהם בהירים, אך רגליהם והבטן שלהם יכולים להיות הרבה יותר כהים או אפילו שחורים.
נקבת דוב הקרחון (מימין) עם גוריה

== תפוצה ובתי גידול ==
התפוצה של דובי הקרחון הם באזורי החוף של אלסקה בין קרוס סאונד וקייפ סנט אליאס לנסיך וויליאם סאונד ומפרץ הקרחון בדרום מזרח אלסקה, עם מספר תצפיות ממזרח לג'ונו, לאלסקה ולנהר הטאקו. אזור זה כולל את הפארק הלאומי של מפרץ הקרחון וחלקים של יער טונגאס הלאומי (יער גשם טרופי). אך ישנם מחקרים מעטים אשר מתעדים את תפוצת דוב הקרחון ביחד עם דובים שחורים אחרים. 

דוב הקרחון נושא את רוב המאפיינים של דובים שחורים אמריקנים כגון העדפות בית הגידול משלהם, מקורות מזון, גודל, תקופות הרבייה, והם מעדיפים יער עם נופים עבים ונופים עם הרבה צמחייה, אבל ניתן למצוא אותם גם באזורים מאוכלסים עירוניים. בית הגידול של דוב הקרחון תלוי בזמינות של מקור מזון, והם נעים בין יערות, אחואים, נחלים והרים בחיפוש אחר מזון ומקלט. בנוסף דובים אלה הם באופן כללי מטפסים המסוגלים להשתמש בעצים כמקום של הגנה מקלט. דוב הקרחון עובר למאורות שיכולות להיות עץ שהתהפך, סלע או מערה בתחילת החורף.

== תזונה ==
דובי הקרחון, כמו כל שאר הדובים השחורים האמריקנים האחרים הם אוכלי כל, כאשר התזונה שלהם משתנה בהתאם למקור המזון הזמין במהלך העונה והמיקום. התזונה שלהם כוללת זרדים ושורשים בתחילת האביב. במהלך הקיץ באלסקה, אלתית אדומה מרכיבה רכיב בתזונה חשוב מאוד והדוב תופס אותם בנחלים. באזורים מסוימים, הדובים אוכלים גם אייל קורא וצבאיים, ובמהלך הסתיו, הם אוכלים את שורשים בעלי עמילן ומגוון של גרגירים שנמצאים באלסקה כמו אוכמניות, פטל אדום, פטל וחמוציות.

== רבייה ==
הרגלי הרבייה הם כמו של כל דוב שחור אמריקני אחר; נקבת הדוב ממליטה בפעם הראשונה בגיל 3–5 שנים. תקופת הרבייה מתרחשת מיוני עד יולי. ההריון נמשך 235 ימים והגורים נולדים בינואר עד תחילת פברואר. בשל המגוון הגדול של תת-המינים של הדוב השחור האמריקני, ניתן לראות בטבע הכלאות בין תת-מינים. לכן, אפשר לראות דוב בצבע שחור מוליד דוב קרחון או להפך.

== מחקר ==
מעט מאוד ידוע על סיבות גיוון הצבעים בפרוות דוב הקרחון, והדבר טומן בחובו איומים פוטנציאליים על עתידו הגנטי של דוב הקרחון. יש השערות שדוב הקרחון התפתח מהכלאה בין דובים שחורים לדובי גריזלי. 

== קישורים חיצוניים ==

קטגוריה:בעלי חיים שתוארו ב-1895
קטגוריה:טקסונים שתוארו בידי ויליאם הילי דאל
קטגוריה:דוביים
קטגוריה:אלסקה: יונקים
1705 בצרפת

שנת 1705 בצרפת הייתה השנה בה ציינה צרפת 718 שנות לאום.

== מנהיגים ==
* מלך - לואי הארבעה עשר

== אירועים ==
* 16 באוגוסט - ניצחון צרפתי טקטי בקרב קסאנו נגד ממלכת הבסבורג ופרוסיה במלחמת הירושה הספרדית.

== נפטרו ==
(קטגוריה:צרפתים שנפטרו ב-1705)
150px
* נינון דה לנקלו, סופרת, פטרונית אמנויות (נולדה ב-1620)

==קישורים חיצוניים==

*
פרופרציה דה רוסי

פרופרציה דה רוסי (באיטלקית: Properzia de' Rossi; 1490, בולוניה – 24 בפברואר 1530, בולוניה) הייתה פסלת איטלקייה שפעלה בתקופת שיא הרנסאנס.

==קורות חייה==
פרופרציה נולדה בבולוניה, כנראה ב-1490. אביה ג'ובאני מרטינו רוסי דה מודנה היה נוטריון. היא זכתה לחינוך רחב שכלל ציור, מוזיקה, שירה וספרות קלאסית.
היא למדה את אמנות התחריטים אצל מרקאנטוניו ריימונדי. בשלב מסוים החלה לעסוק בפיסול, וזאת אף על פי שלא הייתה בת למשפחת אמנים, מה שהקשה עליה את העיסוק במיוחד בתחום זה. יש עדות בכתובים על כך שבמהלך שנות העשרים של המאה השש עשרה היא השתתפה בתחרות לעיטור המזבח של כנסייה בבולוניה.

רישומי בית חולים מ-1530 מעידים על הידרדרות מהירה בבריאותה של פרופרציה, שנפטרה בבולוניה ב-24 בפברואר 1530.

המידע המתועד על קורות חייה מועט, וכך גם מועטות היצירות שהן שלה בוודאות. המידע המועט מתבסס על מסמכי בתי משפט ומסמכים מנהליים אחרים מבולוניה ובעיקר מביוגרפיה של דה רוסי בספרו של ג'ורג'ו וזארי "חיי הציירים, הפסלים והאדריכלים הדגולים ביותר".

==יצירתה==
[[תבליט השיש יוסף ואשת פוטיפר במוזיאון בזיליקת פטרוניוס הקדוש]]
דה רוסי החלה בפיסול תבליטים מיניאטוריים, בנושאים דתיים, על גלעיני אפרסקים, משמשים ודובדבנים. המיניאטורה המפורסמת ביותר שלה היא של הצליבה. היא זכתה בתחרות לעיצוב החזית המערבית של בזיליקת פטרוניוס הקדוש. בהמשך עסקה גם בתחריטי נחושת. ב-1524 קיבלה הזמנה להכנת תוכנית לעיטור המזבח של . בתחילת שנות השלושים החלה לקבל הזמנות לפסלי דיוקן עשויים שיש. בהמשך זכתה בתחרות לעיטור החזית המערבית של בזיליקת פטרוניוס הקדוש. ההזמנה כללה פיסול שלוש סיבילות, שני מלאכים, ושני תבליטי שיש. מיצירתה זו שרד רק תבליט השיש "יוסף ואשת פוטיפר".

==קישורים חיצוניים==

* .
* פרופרציה דה רוסי ב"חיי אישים" של וזארי .
* [https://web.archive.org/web/20170607123531/http://members.efn.org/~acd/vite/VasariProperzia.html פרופרציה דה רוסי ב"חיי אישים"] של וזארי .

==הערות שוליים==

קטגוריה:פסלים מתקופת הרנסאנס
קטגוריה:פסלות
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1490
קטגוריה:נפטרים ב-1530
קטגוריה:אמניות המאה ה-16
קטגוריה:פסלים איטלקים במאה ה-15
קטגוריה:פסלים איטלקים במאה ה-16
חפרפרת אלטאי

חפרפרת אלטאי (שם מדעי: Talpa altaica) היא מין של חפרפרת. תפוצתה מתחילה בצפון מונגוליה עד אזור הטייגה של צפון סיביר, ומצב השימור של החפרפרת הוא בדרגת ללא חשש.

חפרפרת האלטאי נפוץ ביערות וניזונה בעיקר מתולעים, רבי רגליים וחרקים כמו חיפושיות. אורכה 12.4-23.2 סנטימטרים בנוסף לזנב שאורכו 2-3.4 סנטימטרים ומשקלה 225 גרם. היא מין נפוץ ולעיתים היא ניצודה על ידי ציידים בשביל פרוותה.

== קישורים חיצוניים ==

* [http://eol.org/pages/1178985/overview חפרפרת אלטאי] באתר האנציקלופדיה של החיים
==הערות שוליים==

קטגוריה:חפרפרתיים
קטגוריה:רוסיה: יונקים
קטגוריה:בעלי חיים שתוארו ב-1883
אליפות אירופה בכדורסל נשים 1997

אליפות אירופה בכדורסל נשים 1997, הייתה האליפות האזורית ה-26 שאורגנה על ידי פיב"א אירופה. האליפות נערכה בהונגריה בין ה-6 ביוני ל-15 ביוני 1997.

ליטא ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 12 נבחרות. הם חולקו ל-2 בתים. ארבע נבחרות מכל בית המשיכו התמודדות על המדליות בשיטת פלייאוף.

==משחקי הגמר==
למשחקי הגמר העפילו 7 נבחרות שהוקמו על בסיס מדינות שהתפרקו.

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ליטא
|- bgcolor=silver
| 2|| סלובקיה 
|- bgcolor=cc9966
| 3|| גרמניה 
|-
| 4|| הונגריה 
|-
| 5|| ספרד 
|-
| 6|| רוסיה 
|-
| 7|| מולדובה 
|-
| 8|| סרביה ומונטנגרו 
|-
| 9|| צ'כיה 
|-
| 10|| אוקראינה 
|-
| 11|| איטליה 
|-
| 12|| בוסניה והרצגובינה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בהשתתפות 6 קבוצות. הנבחרת עברה שלב א' של המוקדמות ובשלב ב' הגיע למקום האחרון ולא העפילה.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_1997.html יורובאסקט 1997 באתר פיב"א אירופה]
* [http://archive.fiba.com/pages/eng/fa/event/p/sID/2295/_/1997_European_Championship_for_Women_Final_Round/index.html אליפות אירופה 1997 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-1997
קטגוריה:תחרויות ספורט בהונגריה
חואניטה קרפס

קלרה חואניטה מוריס קרפס (באנגלית: Clara Juanita Morris Kreps; 11 בינואר 1921 – 5 ביולי 2010) הייתה אשת עסקים ופקידת ממשל אמריקאית. היא כיהנה כמזכירת המסחר של ארצות הברית מ-23 בינואר 1977 עד 31 באוקטובר 1979, תחת הנשיא ג'ימי קרטר. היא הייתה האישה הראשונה שכיהנה בתפקיד זה, והאישה הרביעית לכהן בקבינט של ארצות הברית.

== ביוגרפיה ==
קרפס נולדה בשם קלרה חואניטה מוריס ב-11 בינואר 1921 בעיר לינץ' שבקנטקי. היא הייתה בתם של סניה (לבית בלייר) ואלמר מ. מוריס. קרפס סיימה את חוק לימודיה במכללת בראה בשנת 1942. היא קיבלה תואר שני ודוקטורט בכלכלה מאוניברסיטת דיוק בשנים 1944 ו-1948, בהתאמה. כמו כן, היא הייתה חברה באחוות פי בטא קפא. קרפס לימדה באוניברסיטת דניסון, מכללת הופסטרה, קווינס קולג' וכן באוניברסיטת דיוק. בדיוק היא התקדמה בסולם המעמדות והפכה לאישה הראשונה לכהן כסגנית נשיא האוניברסיטה שם. ב-1972 היא הייתה למנהלת הראשונה של הבורסה לניירות ערך בניו יורק.

ב-11 באוגוסט 1944 נישאה לקליפטון הולנד קרפס הבן, פרופסור לשעבר באוניברסיטת קרוליינה הצפונית בצ'אפל היל. היו להם שתי בנות ובן אחד. קרפס זכתה בפרס קרוליינה הצפונית 1976 עבור שירות הציבור וכן ב-20 תוארי כבוד.

היועץ הפוליטי אן וקסלר, שהיה חבר בצוות המעבר של הנשיא ג'ימי קרטר לאחר ניצחונו בבחירות לנשיאות ארצות הברית 1976, המליץ על קרפס לתפקיד בממשלו. קרפס מונתה למזכירת המסחר של ארצות הברית. היא התפטרה מתפקידה ב-31 באוקטובר 1979.

קרפס נפטרה בדרהאם שבקרוליינה הצפונית.

==קישורים חיצוניים==

* 
* 

== הערות שוליים ==

קטגוריה:מזכירות המסחר של ארצות הברית
קטגוריה:חברי הקבינט של ארצות הברית בממשל ג'ימי קרטר
קטגוריה:פוליטיקאיות אמריקאיות
קטגוריה:כלכלניות אמריקאיות
קטגוריה:כלכלנים אמריקאים
קטגוריה:בעלי תואר דוקטור מאוניברסיטת דיוק
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:מזכירי המסחר של ארצות הברית
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
יורי שוקאנוב

יורי ולדזימירוביץ' שוקאנוב (בבלארוסית: Юры Ўладзімеравіч Шуканаў; נולד ב-10 במרץ 1971 במינסק) הוא כדורגלן עבר סובייטי-בלארוסי ששיחק בעמדות הקשר, וכיום מאמן כדורגל.

==ביוגרפיה==
שוקאנוב גדל במחלקת הנוער של דינמו מינסק. הוא לא הצליח להיכנס להרכב של הקבוצה הבוגרת של המועדון, ובשנת 1989 עבר לקבוצת ויטבסק, ששיחקה אז בליגה הסובייטית השנייה. לאחר שתי עונו מוצלחות חזר לדינמו מינסק. בשנת 1994 הגיע לישראל וחתם בקבוצת מכבי תל אביב, ובעונתו היחידה בקבוצה זכה עמה באליפות. בשנת 1995 עזב את ישראל וחזר לדינמו מינסק, ולאחר מכן שיחק בקבוצות שונות ברוסיה. בשנת 2003 עבר לקאיראט אלמטי מליגת העל הקזחית. כעבור שנה שב לדינמו מינסק, ובשנת 2004 פרש ממשחק פעיל.
 
שוקאנוב שיחק בנבחרת בלארוס בין השנים 1992–1995, ולזכותו שש הופעות במדי הנבחרת.

לאחר פרישתו מונה שוקאנוב למאמן דינמו מינסק, ובעונת 2004/2005 זכה עימה באליפות ליגת העל הבלארוסית. בהמשך אימן את הנבחרת הצעירה של בלארוס.

==תארים==
===כשחקן===
* אליפות ליגת העל הבלארוסית: 1992/1993, 1993/1994 
* הגביע הבלארוסי: 1993/1994 
* אליפות הליגה הישראלית: 1994/1995 
* הגביע הקזחי: 2003

===כמאמן===
* אליפות ליגת העל הבלארוסית: 2004

==קישורים חיצוניים==

קטגוריה:כדורגלנים סובייטים
קטגוריה:כדורגלנים בלארוסים
קטגוריה:קשרי כדורגל סובייטים
קטגוריה:קשרי כדורגל בלארוסים
קטגוריה:מינסק: כדורגלנים
קטגוריה:כדורגלני ויטבסק
קטגוריה:כדורגלני דינמו מינסק
קטגוריה:כדורגלני בלטיקה קלינינגרד
קטגוריה:כדורגלני מכבי תל אביב
קטגוריה:כדורגלני פאקל וורונז'
קטגוריה:כדורגלני קאמאז נאברז'ניה צ'לני
קטגוריה:כדורגלני קאיראט אלמטי
קטגוריה:כדורגלני דינמו סנקט פטרבורג
קטגוריה:כדורגלני נבחרת בלארוס
קטגוריה:מאמני כדורגל בלארוסים
קטגוריה:כדורגלנים זרים בישראל
קטגוריה:ספורטאים בלארוסים בישראל
קטגוריה:ספורטאים בלארוסים ברוסיה
קטגוריה:ספורטאים זרים בקזחסטן
קטגוריה:סובייטים שנולדו ב-1971
Maclisp

MACLISP (לעיתים MacLisp או MacLISP) היה מבין הניבים הראשונים של שפת התכנות Lisp שעיצבו את Common Lisp. מקור הניב הוא מפרויקט MAC (ראשי תיבות Mathematics and Computation, ומכאן נגזר שמו) במעבדת המחקר לבינה מלאכותית של אוניברסיטת MIT בסוף שנות ה־60, והיה מבוסס על Lisp 1.5. ריצ'רד גרינבלט היה המפתח העיקרי לקוד המקור עבור מחשבי ה־PDP-6. ג'ון ל. וייט היה אחראי על הפיתוח והתחזוקה של הניב בשלבים מאוחרים יותר. השם MacLisp התחיל להיות בשימוש רק בתחילת שנות ה־70 כדי להבדיל אותו מפיצולים אחרים של Lisp שפותחו אז למחשבי PDP-6, בייחוד BBN Lisp.

== קישורים חיצוניים ==
* [http://pdp-10.trailing-edge.com/mit_emacs_170_teco_1220/01/info/lisp.info.html המדריך המקיף ל־Maclisp]

== הערות שוליים ==

קטגוריה:שפות תכנות פונקציונליות
קטגוריה:שפות תכנות
קטגוריה:קצרמר מדעי המחשב
קטגוריה:ניבי Lisp
רוהאקנה רוגונדה

רוהאקנה רוגונדה (באנגלית: Ruhakana Rugunda; נולד ב-7 בנובמבר 1947) הוא פוליטיקאי אוגנדי שכיהן בעבר כראש הממשלה של אוגנדה.

== ביוגרפיה ==
רוגונדה נולד במחוז קבאלה. כנער צעיר, היה נוהג לקרוא את העיתונים של אביו. מנהג זה היה מהגורמים להתעניינות שלו בפוליטיקה בגיל מאוחר יותר.

רוגונדה סיים את לימודיו בתיכון ובמכללה ופנה ללמוד רפואה בבית הספר לרפואה של אוניברסיטת מקררי (Makerere) ובאוניברסיטה של זמביה, והוציא תואר ראשון ברפואה. מאוחר יותר למד באוניברסיטת קליפורניה, בברקלי וקיבל תואר שני.

לפני שהצטרף לפוליטיקה, עבד רוגונדה כרופא בזמביה, בבית החולים במחוז קולומביה ובבית החולים הלאומי של קנייה בניירובי.

== קריירה פוליטית ==
בזמן לימודיו באוניברסיטת מקררי שבאוגנדה, שימש רוגונדה כנשיא האיחוד הלאומי של הסטודנטים של אוגנדה (NUSU), תנועת נוער פוליטית תוססת. כפעיל פוליטי, נפגש רוגונדה עם חברי הקונגרס של אוגנדה (UPC), והיה קרוב לנשיא מילטון אובוטה. אובוטה ראה ברוגונדה אחד ממי שעשוי להיות מהמנהיגים העתידיים של המפלגה והמדינה. באחד הראיונות האחרונים לפני מותו, קונן אובוטה על כך שרוגונדה "הסתבך" עם יוורי מוסווני ועם תנועת ההתנגדות הלאומית.

ב-1985 הוא נפגש עם מנהיגי תנועת ההתנגדות הלאומית האוגנדית (NRM) באונטרולברנדורף שבאוסטריה, על מנת להכין תוכנית פוליטית לאוגנדה המשוחררת.

אחרי עליית מוסווני לשלטון בשנת 1986, שימש רוגונדה בתפקידים רבים במטעם הממשלה: הוא היה שר הבריאות מ-1986 עד 1988, שר העבודה, התחבורה, והתקשורת בין 1988 ל-1994, שר החוץ מ-1994 עד 1996, שר ההסברה מ-1996 עד 1998, שר הנשיאות מ-1998 עד 2001, שר המים, הקרקעות והסביבה בין 2001 ל-2003, ושר הפנים מ-2003 ועד 2009.

בינואר 2009, מונה רוגונדה לשגריר אוגנדה באו"ם. הוא שימש פעמיים כנשיא מועצת הביטחון של האו"ם , במהלך השנתיים בהן אוגנדה הייתה חברה במועצת הביטחון. במאי 2011, נתמנה לשר הטכנולוגיה והתקשורת. במאי 2013, הוא מונה לשר הבריאות.

ב-18 בספטמבר 2014 מונה רוגונדה לראש הממשלה של אוגנדה.

== חיים אישיים ==
רוגונדה נשוי לג'וסלי ואב לארבעה בנים.

== קישורים חיצוניים ==

* [http://www.monitor.co.ug/blob/view/-/3235304/data/1345443/-/3o16hn/-/Museveni%2527s+cabinet.pdf רשימת הקבינט החדשה של מוסווני ב -6 ביוני 2016]

== הערות שוליים ==

קטגוריה:בוגרי אוניברסיטת קליפורניה בברקלי
קטגוריה:ראשי ממשלת אוגנדה
קטגוריה:ילידי 1947
נגרות מסורתית

נגרות מסורתית הוא מקצוע שבו מתחקים אחר שיטות העבודה בנגרות העתיקה, אשר כיום משתמשים בו בעיקר אמנים, משחזרי ריהוט, חובבנים, וסטודנטים לנגרות.

== שיטות העבודה ==

קיימים סגנונות שונים של נגרות מסורתית:
* נגרות מסורתית אירופית, שבה מרכז העבודה מתבצע סביב שולחן נגרים כבד בעל מלחציים לרוב בצידו השמאלי, והעבודה נעשית על ידי דחיפה קדימה. הקרש תפוס במלחצי השולחן, והנגר חותר אותו על ידי דחיפה של המסור, או מקציע אותו על ידי דחיפה של המקצועה. ההדבקות נעשות על ידי הצמדה של שני הקרשים בעזרת קליבות.
* נגרות יפנית, בה העבודה מתבצעת על הרצפה, הקרש המעובד נאחז ביד ורגל, לרוב יד שמאל ורגל ימין, וביד ימין הנגר עושה את רוב העבודות במשיכה, כלומר בשביל ניסור הנגר מושך כלפיו את המסור, ובשביל הקצעה מושך כלפיו את המקצועה. ההדבקות מוצמדות על ידי קשירה עם חוט ייעודי.

גימור הרהיט נעשה על ידי שלאק או שמן, או שילוב של שניהם בשיטה הנקראת פוליטורה או פרנץ' פוליש, שבה הרהיט יוצא מבריק מאד.

בין הנגרים המפורסמים שמטיפים לעבודה בשיטות מסורתיות, ניתן למנות את ג'יימס קרנוב (1920 - 2009), נגר רוסי - אמריקאי בית הספר לנגרות עץ לדעת בבית העמק פועל על פי גישתו, ופול סלרס, נגר בריטי שדוגל בהפשטת המושגים והנגשת הנגרות המסורתית לקהל הרחב.

== קישורים חיצוניים ==
* 

קטגוריה:נגרות 
קטגוריה:מקצועות עבר
מנטה (מגזין)

מנטה הוא מגזין בריאות מבית ידיעות אחרונות. 

==היסטוריה==
המגזין הושק ב-2000, המגזין מתמקד בכושר תזונה ועצות שונות בנושאי בריאות, הגיליון הראשון יצא כדפי הנייר שלו בריח מנטה. 

מופיעות במגזין כתבות תחקיר שונות, בין היתר פורסמה ב-2002 כתבה בה נטען כי טיפול קצר יכול לפתור בעיות של נשים הסובלות מבעיות בחצוצרה וכי רופאי נשים רבים מסתירים עובדה זאת מהן, בעקבות כך, פרופסורים שניהלו מרפאה פרטית לפוריות הגיבו בחריפות על כך.

ב-2002 חתם המגזין על הסכם שיתוף פעולה ביחד עם מי עדן במסגרתו יופף מגזין "מיני מנטה" ללקוחות מי עדן פעם ברבעון.

עורכת המגזין בתחילה הייתה ליאורה בונה-אזולאי ולאחר מכן החליפה אותה רונית הבר.

== המופיעים על שער המגזין ==
{| class="wikitable"
|- 
! שנה
! חודש
! אישים
|-
| 2000
| ספטמבר
| אורית הבר ואלדד אמיר
|-
| 2000
| אוקטובר-נובמבר
| מירי נבו
|-
| 2000
| דצמבר
| שרון פרנס
|-
| 2001
| ינואר
| איבונה קרוגליאק
|-
| 2001
| פברואר
| שלי גפני ואופק קהירי
|-
| 2001
| מרץ
| אורית ברקוביץ
|-
| 2001
| אפריל
| מלאני פרס
|-
| 2001
| מאי
| איזבל אדלר ואורן סימנטוב
|-
| 2001
| יוני
| בוני גינצבורג
|-
| 2001
| יולי
| גרייס מוזס
|-
| 2001
| אוגוסט
| מייקל טיק
|-
| 2001
| ספטמבר
| בטי אלדד
|}

== קישורים חיצוניים ==

*[https://www.ynet.co.il/articles/0,7340,L-3181010,00.html]

== הערות שוליים ==

קטגוריה:קבוצת ידיעות אחרונות
קטגוריה:עיתונות בעברית
קטגוריה:ישראל: כתבי עת
אליפות אירופה בכדורסל נשים 1999

אליפות אירופה בכדורסל נשים 1999, הייתה האליפות האזורית ה-27 שאורגנה על ידי פיב"א אירופה. האליפות נערכה בפולין בין ה-28 במאי - 6 ביוני 1999.

פולין ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 12 נבחרות. הם חולקו ל-2 בתים. ארבע נבחרות מכל בית המשיכו התמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| פולין
|- bgcolor=silver
| 2|| צרפת 
|- bgcolor=cc9966
| 3|| רוסיה 
|-
| 4|| סלובקיה 
|-
| 5|| צ'כיה 
|-
| 6|| ליטא 
|-
| 7|| סרביה ומונטנגרו 
|-
| 8|| קרואטיה 
|-
| 9|| לטביה 
|-
| 10|| בוסניה והרצגובינה 
|-
| 11|| איטליה 
|-
| 12|| גרמניה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ב'. המשחקים נערכו בתל אביב בהשתתפות 6 קבוצות. הנבחרת הגיע למקום האחרון ולא העפילה.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_1999.html יורובאסקט 1999 באתר פיב"א אירופה]
* [http://archive.fiba.com/pages/eng/fa/event/p/cid//sid/2296/_/1999_European_Championship_for_Women/index.html/index.html אליפות אירופה 1999 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-1999
קטגוריה:תחרויות כדורסל בפולין
קטגוריה:פולין: ספורט נשים
1706 בצרפת

שנת 1706 בצרפת הייתה השנה בה ציינה צרפת 719 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
* 23 במאי - קרב ראמיאי במלחמת הירושה הספרדית.

== נפטרו ==
פייר בל
* 28 בדצמבר - פייר בל, פילוסוף (נולד ב-1647).<br>
* פרדינדד דה מרסין - גנרל (נולד ב-1656)

==קישורים חיצוניים==

== הערות שוליים ==

*
אליפות אירופה בכדורסל נשים 2001

אליפות אירופה בכדורסל נשים 2001, הייתה האליפות האזורית ה-28 שאורגנה על ידי פיב"א אירופה. האליפות נערכה בצרפת בין ה-14 בספטמבר ל-23 בספטמבר 2001.

צרפת ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 12 נבחרות. הם חולקו ל-2 בתים. ארבע נבחרות מכל בית המשיכו התמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| צרפת
|- bgcolor=silver
| 2|| רוסיה 
|- bgcolor=cc9966
| 3|| ספרד 
|-
| 4|| ליטא 
|-
| 5|| סרביה ומונטנגרו 
|-
| 6|| פולין 
|-
| 7|| הונגריה 
|-
| 8|| סלובקיה 
|-
| 9|| צ'כיה 
|-
| 10|| יוון 
|-
| 11|| אוקראינה 
|-
| 12|| רומניה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הגיע למקום האחרון ולא העפילה.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.season_2001.compID_pnlxO1HYJhUh,MTfrmUO03.html יורובאסקט 2001 באתר פיב"א אירופה]
* [http://archive.fiba.com/pages/eng/fa/event/p/cid//sid/2268/_/2001_FIBA_Eurobasket_Women_Final_Round/index.html אליפות אירופה 2001 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2001
קטגוריה:תחרויות ספורט בצרפת
קטגוריה:צרפת: תחרויות ספורט נשים
פיאט 241

פיאט 241 (באיטלקית: Fiat 241) הוא רכב מסחרי תוצרת חברת פיאט האיטלקית, שיוצר בין השנים 1965–1974. יוצרו מעל 300,000 יחידות.

אופן הנעת המנוע הייתה הנעה קדמית, כלל 2 מושבים בלבד, והמנוע הורכב במרכז הקבינה.

תא המטען יוצר ב-2 תצורות: פתוחה וסגורה. בתצורה הסגורה גובה כלוב תא המטען היה 2,575 מ"מ.

כושר העמסה המקסימלי היה 1,400 ק"ג.

ה"פיאט 241" יוצר במקביל לפיאט 238.

==ראו גם==
* פיאט 242

==לקריאה נוספת==
* [http://car--reviews.com/content/fiat-241-t.html גלריית תמונות פיאט 241] (Gallery of Fiat-241-T - Car Reviews)
* [https://www.flickr.com/photos/patrick_castelli/galleries/72157634506539267/ פיאט 241- תמונות] (Fiat 241 - a gallery on Flickr)
* [https://www.google.co.il/search?newwindow=1&hl=iw&tbm=isch&source=hp&biw=1274&bih=883&q=Fiat+241&oq=Fiat+241&gs_l=img.3..0i19k1j0i30i19k1l5.2826.2826.0.6130.3.3.0.0.0.0.157.157.0j1.1.0....0...1.2.64.img..2.1.156.0._Mj7QK0oraE תמונות של פיאט 241]

==קישורים חיצוניים==

* [https://www.youtube.com/watch?v=P1LsJhAXpcE פיאט 241] (3:34 דקות), יו-טיוב
* [https://www.youtube.com/watch?v=5RadNZiddIc פיאט 241] (2:09 דקות), יו-טיוב

קטגוריה:דגמי מכוניות שהושקו ב-1965
קטגוריה:מכוניות מסחריות
241
קטגוריה:כלי רכב איטלקיים
התאחדות הכדורגל הקפריסאית

התאחדות הכדורגל הקפריסאית (ביוונית: Κυπριακή Ομοσπονδία Ποδοσφαίρου (ΚΟΠ)) היא הגוף המנהל את הכדורגל בקפריסין. ההתאחדות אחראית על קיום משחקי ליגת העל הקפריסאית, משחקי הגביע הקפריסאי, משחקי הסופר-קאפ הקפריסאי ומשחקי נבחרת קפריסין. בנוסף, אחראית ההתאחדות גם על משחקי הקטרגל במדינה הכוללים את משחקי הליגה, משחקי הגביע ומשחקי הסופר-קאפ.

הכדורגל הובא לקפריסין בתחילת שנות העשרים של המאה הקודמת על ידי הבריטים ששלטו באי. המשחק שהחל בבתי הספר באי צבר פופואריות וקבוצות שונות החלו להתגבש במקומות שונים. בספטמבר 1934 נוסדה ההתאחדות בה היו חברים באותה עת שמונה מועדונים, שהיוו את הבסיס לליגת העל הקפריסאית שהחלה לפעול במקביל. בשנת 1948 הצטרפה ההתאחדות לפיפ"א ובשנת 1962 הצטרפה לאופ"א.

משרדי ההתאחדות נמצאים בעיר ניקוסיה, במבנה שנחנך בשנת 2007.

==קישורים חיצוניים==
* 

קטגוריה:קפריסין: כדורגל
קפריסין
קטגוריה:ניקוסיה: ספורט
קריסטן קאשור

קריסטן קאשור (באנגלית: Kristin Cashore; נולדה ב-1976) היא סופרת פנטזיה אמריקאית.

== קורות חיים ==
גדלה באזור כפרי בפנסילבניה, והיא השנייה מתוך ארבעה ילדים במשפחתה. ספר הביכורים שלה, "מחוננת", יצא באוקטובר 2008.
הספר היה מועמד לפרס אנדרה נורטון ולפרס ויליאם ס. מוריס לספרות נוער בתחום המדע הבדיוני/פנטזיה. הספר השני שלה, אש, פריקוול ל"מחוננת" כחלק מסדרת "שבע הממלכות", יצא באוקטובר 2009. ספרה השלישי, והאחרון בסדרת הממלכות, ביטרבלו, יצא במאי 2012.

בסוף 2016, קאשור הודיעה שייצא ספרה החדש, Jane, Unlimited, לקראת סוף שנת 2017.

לקאשור תואר שני בספרות מסימונס קולג', והיא מתגוררת בקיימברידג', מסצ'וסטס.

== ספרים ==
<div style="direction: ltr;">
* Graceling, 2008, USA, Harcourt , Pub date 1 October 2008, Hardback
* Fire, 2009, UK, Gollancz , 5 October 2009, Hardback
* Bitterblue, 2012, Dial Books, 
</div>
; בעברית:
* מחוננת, הוצאת כנרת, 2011, 413 עמודים, תרגום: אינגה מיכאלי
* אש, הוצאת כנרת, 2012, 398 עמודים, תרגום: יעל אכמון
* ביטרבלו, הוצאת כנרת זמורה ביתן, 2014, 540 עמודים, תרגום: יעל אכמון

== קישורים חיצוניים ==
* 

== הערות שוליים ==

קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרות ויליאמס קולג'
קטגוריה:בוגרי ויליאמס קולג'
קטגוריה:בוגרות מכללת סימונס
קטגוריה:בוגרי מכללת סימונס
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
פיאט 238

פיאט 238
פיאט 238 (באיטלקית: Fiat 238) הוא רכב מסחרי תוצרת חברת פיאט האיטלקית, שיוצר בין השנים 1967–1983. הדגם יוצר במספר תצורות: רכב מסחרי, טנדר, מיניבוס, אמבולנס.

מנועי ה-1,197 סמ"ק אשר הורכבו בדגם נלקחו מפיאט 124, ומנועי ה-1,438 סמ"ק היו של אוטוביאנקי A111 ו"פיאט 124 ספיישל".

== תמונות ==
<gallery >
קובץ:1975 FIAT 238 licence no 05-25-EB, pic1.JPG| פיאט 238, שנת 1975
קובץ:Fiat 238 dutch licence registration 75-VF-23 pic04.jpg| פיאט 238, שנת 1975
קובץ:Fiat 238 dutch licence registration 75-VF-23 pic07.jpg| פיאט 238
קובץ:FIat 238, WAW.jpg|פיאט 238
קובץ:Fiat-238-brown-1.jpg| פיאט 238
קובץ:Polizia Stradala FIAT van, polizia 41562 photo-4.JPG| פיאט 238 (רכב משטרתי)
קובץ:FIAT 238 VAN.jpg| פיאט 238 בתצורת ואן
קובץ:Fiat 238 pick up 1967.jpg| פיאט 238 בתצורת טנדר
קובץ:Fiat 238 (12348615805).jpg| פיאט 238
קובץ:Fiat 238 campervan.jpg| פיאט 238
</gallery>

==ראו גם==
* פיאט 242

==לקריאה נוספת==
* [http://car--reviews.com/content/fiat-238.html פיאט 238 - תמונות ] (Gallery of Fiat-238 - Car Reviews)

==קישורים חיצוניים==

* [https://www.youtube.com/watch?v=9hmsnlYsakk פיאט 238] (0:26), יו-טיוב

==הערות שוליים==

קטגוריה:דגמי מכוניות שהושקו ב-1967
קטגוריה:מכוניות מסחריות
קטגוריה:טנדרים
238
קטגוריה:כלי רכב איטלקיים
אל-קב

אַל-קָבּ (מערבית: الكعب ذو العنان - אַל-כעבּ ד'וּ אַל-עִנָאן - "העקב של מחזיק המושכות"), נקרא לפעמים גם הַסָאלֶה או ι (יוטא) בעגלון, הוא כוכב בולט הנמצא במרחק של כ- 490 שנות אור ממערכת השמש בקבוצת הכוכבים עגלון עם בהירות מדרגה 2.69. השם אל-קב ניתן במקור לכוכב גמא בעגלון (שאכן נמצא במקום יותר מתאים לציין את העקב של הדמות), אך הוא הפך להיות חלק מקבוצת שור וקיבל את השם אל-נאת', והשם אל-קב הועבר לכוכב ι בעגלון.

==תכונות==
אל-קב הוא ענק כתום מסוג ספקטרלי K3 II-III, עם מסה של כ-4.5 מסות שמש ורדיוס של כ-126 רדיוסי שמש - קרוב לשני שלישים של רדיוס המסלול של כדור הארץ סביב השמש. טמפרטורת פניו כ-4,100 קלווין והוא מאיר בעוצמה של פי 1,600 מעוצמת ההארה של השמש באור נראה, אך בשל טמפרטורת פניו הנמוכה רוב קרינתו היא בתחום התת-אדום ועוצמת הארתו הכוללת היא בערך פי 3,700 מעוצמת ההארה של השמש. בעבר דווח שבהירותו של אל-קב משתנה בין דרגות 2.63 ו-2.78, אך מדידות עדכניות לא מצאו השתנות של יותר ממאית דרגת בהירות.

בשנת 2007 דווח על ידי מספר חוקרים כי המהירות הרדיאלית של אל-קב משתנה באופן מחזורי עם שני מחזורי משנה של כשנתיים ושל כ-4 שנים. החוקרים שיערו שלכוכב שני בני לוויה, ככל הנראה ננסים חומים, המקיפים אותו בתהודה מסלולית של 1:2 עם זמני המחזור שהתגלו.

==קישורים חיצוניים==
* [http://stars.astro.illinois.edu/sow/alkab.html אל-קב] באתר של ג'ים קלר
* 

==הערות שוליים==

קטגוריה:ענקים מסוג K
קטגוריה:קבוצת הכוכבים עגלון
מרק מוזס

מרק מוזס (1908–2002) היה כירורג, מנתח כלי-דם, פרופסור לכירורגיה בבית הספר לרפואה באוניברסיטת תל אביב, מנהל מחלקה כירורגית וכירורגיית כלי דם בבית חולים תל-השומר, בשנת 1962 ייסד בארץ ענף חדש בכירורגיה: "כירורגית כלי דם", היה הכירורג הראשון שהתחיל לנתח ניתוחי כלי-דם בישראל.

==קורות חיים==
מוזס נולד בוורשה שבפולין. בגלל נומרוס קלאוזוס יצא מוזס למרסיי ללימודי הרפואה. כשסיים מוזס את לימודי הרפואה שב לוורשה והתמחה בכירורגיה, בבית החולים היהודי. עם פרוץ מלחמת העולם השנייה גויס כרופא צבאי לצבא פולין.

==במלחמת העולם השנייה==
בצבא פולין, מוזס סופח לחיל הפרשים שיצא מערבה, אך מתקפת הבזק הגרמנית מחצה את צבא פולין, שהחל בנסיגה מזורזת. כשמוזס הגיע לטרנופול שבגליציה, היו שם הסובייטים, שכבשו את מזרח פולין כחלק מהסכם ריבנטרופ–מולוטוב.

קציני הצבא הפולני הוסעו אל ברית המועצות, לצורך ארגון מחדש כביכול, אך שם הושמו במחנות מעצר, ובמארס 1940 הורה סטלין למשטרה החשאית, ה-נ.ק.ו.ד. לחסלם. בטבח יער קאטין שליד סמולנסק נרצחו 4,255 איש, ובסך הכל חיסל סטלין כ-26 אלף איש. הסובייטים טפלו את האשמה על הנאצים, ורק עם התמוטטות ברית המועצות הודו באחריותם.

מוזס שלא ידע דבר על המזימה הסובייטית, איחר בכמה דקות לרכבת שהייתה אמורה לקחת אותו לברית המועצות. מוזס עלה עם חבר על רכבת אחרת, והשניים שקעו בשינה עמוקה. כשהתעוררו, התפלאו על שאין בקרונות איש מלבדם. באחת התחנות התברר להם שהנהג חטף את הרכבת וברח עמה אל רומניה הנייטרלית. מוזס הושם במעצר אך הצליח לברוח, ועם בגדים אזרחיים שקיבל מיהודי מקומי שם פעמיו לבוקרשט. מוזס התיידד עם סגל הקונסוליה הבריטית, ועזב יחד עם הדיפלומטים כשבאו הגרמנים.
מוזס הגיע דרך טורקיה לארץ ישראל וחבר ל-צבא אנדרס.

מוזס עזב עם צבא אנדרס למצרים, ובפברואר 1944 הפליג לאיטליה, נלחם במונטה קאסינו, במנזר בנדיקטיני בהרים, שממנו חלשו הגרמנים על הדרכים המובילות צפונה.

בהפגזה ארטילרית עזה נפגע חדר הניתוחים הקרבי שעליו פיקד מוזס, וכמעט כל השוהים בו נהרגו. מוזס נפצע קשה בחזהו ונחשב כמת, אך לבסוף ניצל. הוא פונה ללבנון ומשם לארץ ישראל להחלמה, וזמן מה אושפז בבית החולים אוגוסטה ויקטוריה שבירושלים. בארץ התאחד עם רעייתו שהייתה גיניקולוגית, ועם בנו מרטין

==בארץ ישראל==
בתום מלחמת העולם השנייה שוחרר מצבא אנדרס, וגויס להגנה ובמלחמת העצמאות היה מפקד בית החולים הצבאי דג'אני שביפו.

כשהקים פרופ' חיים שיבא את בית החולים תל השומר, מוזס הצטרף לסגל המקצועי, וב-1950 התמנה למנהל המחלקה הכירורגית (על כתב המינוי היה חתום ראש הממשלה, דוד בן-גוריון).

בשנת 1961 מוזס יצא לבריטניה (בלונדון ב"המרסמייט הוספיטל" אצל הד"ר פיטר מרטין) ולארצות הברית להשתלמות בכירורגיה של כלי דם.

בשובו לארץ, בשנת 1962 ייסד ענף חדש בכירורגיה - "ניתוחי כלי דם". מוזס הקים בבית החולים שיבא, את היחידה לכירורגיה כלי-דם אשר הייתה היחידה הראשונה בארץ, לניתוחי כלי-דם. במקביל המשיך לנהל את המחלקה הכירורגית.

מוזס פיתח שיטה חדשה לקשירה חלקית של הוריד הנבוב התחתון.

מתלמידיו: פרופ' רפאל אדר, פרופ' רפאל ולדן.

מוזס נפטר ב-2002. הניח בן, מרטין, כירורג.

==הערות שוליים==

קטגוריה:כירורגים ישראלים
קטגוריה:מנתחי כלי דם ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש חיים שיבא - תל השומר
קטגוריה:עולים במלחמת העולם השנייה
קטגוריה:חיילי צבא אנדרס
קטגוריה:יהודים בצבא הפולני
קטגוריה:רופאים יהודים פולנים
קטגוריה:רופאים צבאיים ישראלים
קטגוריה:ישראלים ילידי פולין
קטגוריה:ישראלים שנולדו ב-1908
קטגוריה:ישראלים שנפטרו ב-2002
1871 בצרפת

שנת 1871 בצרפת הייתה השנה בה ציינה צרפת 884 שנות לאום.

== אירועים ==
* 3 בינואר - קרב בפיום. ניצחון פרוסי. 
* 10 בינואר - העיר פרון נכנעת לכוחות הפרוסים.
* 10-12 בינואר - קרב לה מאן מסיים את פעילות תנועת ההתנגדות הצרפתית במערב צרפת.
* 15-17 בינואר - קרב ליסאיין מסתיים בניצחון פרוסי. 
* 18 בינואר - מלך פרוסיה וילהלם הראשון מכריז על עצמו כקיסר גרמניה באולם המראות בארמון ורסאי.
* 19 בינואר - קרב קנטין מסתיים בניצחון פרוסי ובו חוסלו הניסיונות הצרפתיים לשחרר את פריז מהמצור הפרוסי. 
* 19-20 בינואר - קרב בונזיל. ניצחון פרוסי. 
* 28 בינואר - המצור על פריז מסתיים. העיר נופלת בידי כוחות פרוסיה. 
* 8 בפברואר - נערכות בחירות. 
* 15 בפברואר - נחתם הסכם שביתת נשק בין צרפת לגרמניה. 
* 18 בפברואר - המצור על בלפור מסתיים בכניעה של כוחות צרפתיים. 
* 26 במרץ - הקומונה הפריזאית מוקמת. 
* הסכם ורסאי נחתם בין צרפת לגרמניה. 
* 10 במאי - חוזה פרנקפורט קובע את הגבולות בין גרמניה וצרפת. 
* 21-30 במאי - כוחות הממשלה הצרפתית פולשים לפריז במטרה לעצור את המרד של הקומונה הפריזאית. 
* 31 באוגוסט - אדולף טייר הופך לנשיא צרפת. 
* 27 באוקטובר - אנרי, רוזן שמבור מסרב להיות 'אנרי החמישי, מלך צרפת' בטרם צרפת תשוב למלוכה הבורבונית.

== נולדו ==
* 7 בינואר - אמיל בורל, מתמטיקאי ופוליטיקאי (נפטר ב-1956).
* 6 במאי - ויקטור גריניאר, כימאי לכימאי, זוכה פרס נובל לכימיה ב-1912 (נפטר ב-1935).
* 27 במאי - ז'ורז' רואו, צייר (נפטר ב-1958).
* 10 ביולי - מרסל פרוסט, סופר ומבקר (נפטר ב-1922).
* 29 באוגוסט - אלבר לברן, פוליטיקאי והנשיא האחרון של הרפובליקה השלישית (נפטר ב-1950).
* 30 באוקטובר - פול ואלרי, משורר ופילוסוף (נפטר ב-1945).

== נפטרו ==
(קטגוריה:צרפתים שנפטרו ב-1871)
* 3 באפריל - גוסטב פלורנס, מנהיג וסופר מהפכני (נולד ב-1838). 
* 8 באפריל - ז'אן בטיסט גוימט, כימאי (נולד ב-1795).
* 13 במאי - דניאל אובר, מלחין (נולד ב-1782).
* יוני - צ'ארלס אנטואן למיר בוטנאי וסופר (נולד ב-1800).
* 20 ביולי - פרנסואה דלסרטה, מוזיקאי ומורה (נולד ב-1811).
* 5 באוגוסט - פול-מרטין גאלוצ'ר דה לגאליסרי, מהנדס (נולד ב-1805).
* 9 בספטמבר - לואי אדוארד בואה וילאומז, אדמירל (נולד ב-1808).

=== תאריכים לא ידועים ===
* ז'אן פרנסואה, יזם ותעשיין (נולד ב-1804).
* לואי דומיניק ג'יררד, מהנדס הידראולי (נולד ב-1815).
* אנטואן ליאון מורל פאטיו, ציירת (נולדה ב-1810).

==קישורים חיצוניים==

צרפת
קטגוריה:1871 בצרפת
אבאויסאנטו

בית הכנסת לשעבר שנבנה בשנת 1896. היום משמש כמחסן.
אַבּאַוּיסַאנטוֹ (בהונגרית: Abaújszántó; בפי יהודי המקום: סאנטוב) היא עיירה במחוז בורשוד-אבאוי-זמפלן שבצפון-מזרח הונגריה, שהתקיימה בה עד שואת יהדות הונגריה קהילה יהודית גדולה וישיבה.

העיירה ממוקמת כ-40 קילומטרים צפונית-מזרחית לעיר המחוז מישקולץ. היישוב נמצא על דרך רבני הפלאים (הונגריה).

==הקהילה היהודית==
הקהילה היהודית בסאנטוב התקיימה כבר מראשית המאה ה-18, ובאמצע המאה נבנה בה בית הכנסת הראשון. ב-1787 הוקם בעיירה תלמוד תורה. עד לשואת יהודי הונגריה היו כפופים לרבנות הקהילה יהודים מאבאויקר.

בסוף המאה ה-19 סבלה הקהילה מהתנכלויות המקומיים הנוצרים בעקבות עלילת טיסאסלר.

ערב מלחמת העולם השנייה נמנו בעיירה 681 יהודים מתוך 4,908 תושבי העיירה כולה, עם תחילת הכיבוש הנאצי ב-1944 היו בעיר מספר דומה של יהודים, אלו ששרדו את עבודות הכפייה באביב 1944 הועברו לגטו קאשה (בקאשה) ומשם נשלחו למחנה ההשמדה אושוויץ. רוב יהודי הקהילה הושמדו בשואת יהודי הונגריה.

הקהילה התחדשה לזמן קצר לאחר המלחמה בידי ניצולים מעטים ששבו לעיר, ב-1949 היו בקהילה 61 איש, אך היא לא שרדה ואנשיה התפזרו.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|1,193
|
|-
|1880
|1,093
|4,499
|-
|1910
|899
|
|-
|1920
|800
|
|-
|1930
|771
|
|-
|1941
|681
|4,908
|-
|}

===רבני העיר===
רבני העיירה עמדו גם בראש הישיבה המקומית שפעלה ברוח ישיבת פרשבורג, ושימשו כרבני כפרים באזור דוגמת אבאויקר. חלק מרבני העיירה התפרסמו ובהם (בסוגריים טווח השנים שבהן הנהיגו את הקהילה):
* הרב צבי הירש לעוו - מחבר הספר "ארץ צבי" (מונקאטש תרמ"ז), שכיהן קודם לכן ברבנות הערים אסוד (אסאד) ובודרוגקרסטור (קרסטיר).
* הרב ירמיה ב"ר יצחק ממטרסדורף (תקס"א, 1801 - תקס"ז, 1807) - כיהן לפני כן כרבה של מטרסדורף. נפטר ונקבר בהיידושאמשון (שאמשון)
* הרב יואב רוזנבוים - מחבר "שערי בינה" (וינה תקנ"ב) ו"אמרי נועם" (מונקאטש ה'תרמ"ה). בנו של הרב הקודם, שכיהן קודם לכן כרבה של דויטשקרויץ (צעהלים).
* הרב יצחק בן אורי פרנקל - חתנו של הרב ביליצר, מחבר "זבד טוב" הנספח לספר "חן טוב" של חמיו. אחרי רבנותו בסאנטוב כיהן כרבה של קאריי (קראלי).
* הרב אלעזר לעוו (תק"צ, 1830 - תקצ"ז, 1837) - מחבר ספרים פורה, נודע בספר השו"ת שלו, "שמן רוקח".
* הרב אריה ליב ליפשיץ (תרל"ג, 1873 - תרנ"ו, 1896)
* הרב יהושע פלק יונגרייז - כיהן קודם לכן כרבן של סומבטהיי (שטיינאמאנגר) ונאג'שאלו (Nagysalló; כיום בסלובקיה).
* הרב יעקב משה דייטש - רבה האחרון של הקהילה, מניצולי רכבת קסטנר. נפטר בציריך ב-1945 ונקבר בירושלים.

==ילידי המקום==

* מיהאי פרקש (בהונגרית: Farkas Mihály נולד בשם הרמן לוי, אבאויסאנטו, 18 ביולי 1904 - בודפשט, 6 בדצמבר 1965) היה פוליטיקאי הונגרי-יהודי קומוניסט, ששימש שר ההגנה של הונגריה בעידן מתיאש ראקושי. מיהאי פרקש היה אחד מחברי הרביעייה המוסקבאית (הכול יכולה)

== לקריאה נוספת ==
* אבאוי-סאנטו (סאנטוב), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 3–4. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* [https://library.hungaricana.hu/hu/view/milev_1944_adattar_Zsido_Adattar/?pg=46&layout=s אבאויסאנטו] במפקד קהילות הונגריה 

==הערות שוליים==

קטגוריה:הונגריה: עיירות יהודיות
קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
חצאית ג'ינס (דנים)

חצאית ג'ינס מיני
חצאית ג'ינס
חצאית ג'ינס או חצאית דנים היא חצאית העשויה מבד דנים, החומר ממנו נתפרים מכנסי ג'ינס כחולים.

חלק מהחצאיות נתפרות בסגנון מכנסי ג'ינס כחולים עם כיסים מאחור ורוכסן מלפנים. חצאיות ג'ינס אחרות נתפרות בכל מיני סגנונות, אך המאפיין אותם הוא בד דנים כחול. חצאית ג'ינס קיימת במבחר סגנונות ואורכים שהמשותף להן הוא בד הדנים.

== היסטוריה ==
בשנות ה-70 של המאה ה-20, ההיפים יצרו את הרעיון של מיחזור מכנסי ג'ינס לחצאיות ג'ינס.

בגלל עמידות הבד בפני שחיקה וקלות הטיפול בו. היה כדאי להמשיך להשתמש במכנסיים בצורת בגד אחר, פתחו את תפר המפשעת קיפלו את העודף לצד, תפרו אותו לצד ואחר הוסיפו בד גינס או בד אחר כדי למלא את המשולש שנוצר מפעולה זו, יש המוסיפים בדים שונים כדי להרחיב את החצאית המיועדת ולעשותה יותר מגוונת. היו גם נשים שפרקו את המכנסים לחתיכות ותפרו מהם חצאיות עם כתפיות ולבבית<ref></ref>.

חצאיות הג'ינס הפכו למיינסטרים בסוף שנות ה-70. חצאיות ג'ינס מיני הפכו לפופולריות בקרב הנערות וכן גם חצאיות ג'ינס בגזרת עפרון. חצאיות ג'ינס הפכו מחדש לפופולריות במאה ה-21.

נשים מפורסמות רבות לבשו חצאית ג'ינס במשך השנים.

==ראו גם==
*מיחזור משביח לבגדים
*ביגוד
*תפירה
*בד

==קישורים חיצוניים==

==הערות שוליים==

קטגוריה:חצאיות
יחסי חוף השנהב – מקסיקו

שר הנפט והאנרגיה של חוף השנהב אדאמה טונגרה (מימין) נפגש עם [[נשיא מקסיקו אנריקה פניה נייטו באביג'אן, 2013]]
יחסי חוף השנהב–מקסיקו הם היחסים בין רפובליקת חוף השנהב לבין המדינות המקסיקניות המאוחדות. לחוף השנהב שגרירות במקסיקו סיטי ואילו למקסיקו קונסוליה באביג'אן. הקונסול המקסיקני בחוף השנהב הוא ז'אן מארק ייס.

== היסטוריה ==
היחסים הדיפלומטיים בין חוף השנהב לבין מקסיקו נוסדו ב-13 בנובמבר 1975. בשנת 1981 פתחה חוף השנהב שגרירות במקסיקו, אך השגרירות נסגרה בשנת 1991 מסיבות כלכליות. באוקטובר 1989 נחתם הסכם שיתוף פעולה חינוכי ותרבותי בין שתי המדינות. במרץ 2002, הנשיא של חוף השנהב לוראן גבאגבו ביקר במקסיקו כדי להשתתף בכנס הבינלאומי בפסגה במונטריי. בשנת 2004, חוף השנהב פתחה מחדש את השגרירות במקסיקו

היחסים בין שתי המדינות היו מוגבלים במהלך מלחמת האזרחים הראשונה של חוף השנהב (2002–2004) ובמלחמת האזרחים השנייה של חוף השנהב (2010–2011). בשנת 2009 הייתה מקסיקו האחראית על הפיקוח על אמברגו הנשק לחוף השנהב. במאי 2008 ביקרו שני סנטורים ונפגשו עם חברי הפרלמנט של חוף השנהב והנשיא לורן גבגאבו.

== מסחר ==
בשנת 2015 הסחר בין חוף השנהב למקסיקו הסתכם ב-103.8 מיליון דולר. הייצוא העיקרי של חוף השנהב למקסיקו כולל: קקאו, אגוזים ושקדים. הייצוא העיקרי של מקסיקו לחוף השנהב הוא נפט. בנובמבר 2014 התקיים מפגש דו צדדי בין חברי הסנאט המקסיקני לבין שגריר חוף השנהב במטרה לדון בהגברת שיתוף הפעולה הכלכלי והסחר בין שתי המדינות.

==קישורים חיצוניים==

== הערות שוליים ==
יחסי אורוגוואי–הונגריה

בין המדינות הרפובליקה האוריינטלית של אורוגוואי והונגריה מתקיימים יחסים דיפלומטיים רשמיים.

==היסטוריה==
היחסים הדיפלומטיים בין שתי המדינות כוננו בתקופה בה הונגריה הייתה חלק מהאימפריה האוסטרו-הונגרית בשנת 1870. הונגריה מיוצגת באורוגוואי באמצעות שגרירות הונגריה בבואנוס איירס, ארגנטינה, לשגריר יש קו חם לאורוגוואי. קיימת גם קונסוליית כבוד הונגרית במונטווידאו עיר הבירה של אורוגוואי. אורוגוואי מיוצגת בהונגריה באמצעות השגרירות שהיא מחזיקה בווינה, אוסטריה, השגרירות בעלת קו חם להונגריה. קיימת גם שגרירות אורוגוואית בעיר מישקולץ שבהונגריה.

קיימת קהילה הונגרית באורוגוואי. לאורו-הונגרים יש תרבות וחברה משלהם והם חיים בקהילה. התאחדות האורוגוואים הונגרים נוסדה ב-1936. ישנם חברים יהודים בקהילה והם היגרו לאורוגוואי במחצית הראשונה של המאה ה-20. יש להם גם קהילה משלהם שמנתה 75 איש נכון ל-2007. הקהילה הזו קיימת משנת 1932

שתי המדינות חתמו על אמנה למניעת כפל מס בשנת 1988.

==קישורים חיצוניים==

== הערות שוליים ==
בלי חסינות

בלי חסינות היא תוכנית אולפן המנתחת את מהלכי השבוע בהישרדות פאלאוון בהנחייתו של מעצב הפנים ומשתתף התוכנית "הישרדות הונדורס", מושיק גלאמין.

== חברי הפאנל ==
* מושיק גלאמין - מנחה התוכנית השתתף בעונתה הקודמת של הישרדות.
* טיטי איינאו - חברת פאנל שהשתתפה בעונתה הקודמת של הישרדות .
* שמעון אמסלם - חבר פאנל שגם הוא השתתף בעונתה הקודמת של הישרדות.
* דרור נובלמן - חבר פאנל ותסריטאי הישרדות בתוכנית.

== מהלך התוכנית ופינות קבועות ==
* מה קרה - ניתוח של מהלך השבוע (קטעים מהפרק והסבר עליהם).
* הצגת האורח - בכל פרק יש אורח שמתארח ומביע את דעתו על מהלכים וכו' 
* הקראת שירים - דרור נובלמן מקריא שירים בחרוזים שכתב במהלך השבוע על התוכניות ששודרו באותו שבוע, מפלרטט עם טיטי ברובם של השירים.
* הצבעה - חברי הפאנל והאורח של אותה התוכנית מצביעים מי לדעתם יודח בהדחה הקרובה. 
* הישרדות עד הבית - פינות שמגיעות עד ביתם של אנשים שחושבים שיכולים לבצע משימות הישרדות המנצחים מקבלים זוג כרטיסי טיסה לכל יעד שירצו ברחבי אירופה

==קישורים חיצוניים==

קטגוריה:הישרדות
קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:רשת: תוכניות וסדרות
פיאט 615

פיאט 615 (באיטלקית Fiat 615) היא משאית קלה מתוצרת יצרנית הרכב האיטלקית פיאט אשר יוצרה בין השנים 1951–1965.

==מאפיינים==
בין השנים 1953–1958 דגם ה"פיאט 615" יוצר ברישיון פיאט באוסטריה, והיה קרוי "Steyr 260". בדגם הורכב מנוע 1,997 סמ"ק המפיק 50 כ"ס. החל משנת 1954 הורכב מנוע דיזל 1,901 סמ"ק, המפיק 47 כ"ס. דגם זה היה קרוי "Steyr 260 Diesel".

בין השנים 1956–1970 הדגם יוצר ברישיון פיאט ביוגוסלביה, על ידי חברת "Zastava" (הדגם היה קרוי "Zastava 615B"). המנוע שהורכב לדגם היה בנפח 1,901 סמ"ק, שהפיק 48 כ"ס ב-3,200 סל"ד. משקל הרכב היה 3,15 טון. בין השנים 1962–1976 יוצר דגם הטנדר זסטאבה 620B.

כושר העמסה המקסימלי של ה"פיאט 615" היה כ-1,500 ק"ג

==דגמים==
* Fiat 615 - Tipo 2102 (יוצר בין השנים 1951-1952)
* Fiat 615-2 - (יוצר בין השנים 1952-1956)
* Fiat 615N - (יוצר בין השנים 1956-1960)
* Fiat 615N1 - (יוצר בין השנים 1960-1965)
* Steyr 260 - (יוצר באוסטריה, בין השנים 1953-1957)
* Steyr 260D - (יוצר באוסטריה בין השנים 1954-1959)
* Zastava 615B - (יוצר ביוגוסלביה ברישיון פיאט, על ידי חברת "Zastava" בין השנים 1956-1970)

==לקריאה נוספת==
* (zuckerfabrik 24. de ) http://www.zuckerfabrik24.de/steyrpuch/steyr260_1.htm] Steyr 260, 260 Diesel]
* [http://www.zuckerfabrik24.de/fiat/fiat615_1.htm פיאט 615] (Fiat 615, 615N - Zuckerfabrik24)
* [http://car--reviews.com/content/fiat-615.html פיאט 615 - גלריית תמונות] (Gallery of Fiat-615 - Car Reviews)
* [http://www.jensales.com/Fiat-615-Tractor-Data_p_115067.html פיאט 615 - מפרט טכני] ( Fiat 615 Free Tractor Data | Instant Online Info, Specs and )

==קישורים חיצוניים==

* [https://www.youtube.com/watch?v=CaEEf5Jlxjc פיאט 615 N] (2:30 דקות), יו-טיוב
* [https://www.youtube.com/watch?v=WMw5QKn5KbA פיאט 615] (2:11 דקות), יו-טיוב

==הערות שוליים==

קטגוריה:דגמי מכוניות שהושקו ב-1951
קטגוריה:משאיות קלות
615
קטגוריה:כלי רכב איטלקיים